Flavkrona manako

La flavkrona manakoOrnitologia taksonomio. () estas unutipa birdospecio el la familio de pipredoj. Ĝi troviĝas en norda Sudameriko.

Taksonomio
Laŭ AviListAviList v2025, konsultita la 8-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Heterocercus Sclater, PL, 1862
Heterocercus flavivertex Pelzeln, A, 1868 - flavkrona manako

Etimologio
La scienca genra nomo Heterocercus estas kunmetaĵo de 2 antikvaj grekaj vortoj, ἕτερος (heteros = "malsama"), kaj κέρκος (kerkos = "vosto"), ĉar ambaŭ seksoj de la genro havas gradigitan voston kun la plej eksteraj vostoplumoj pli mallongaj kaj pli mallarĝaj (estante proksimume la duono de la longo kaj larĝo de la centraj vostoplumoj). Krome, la tigoj de la vostoplumoj estas strange flexeblajBirds of the World, Yellow-crowned Manakin..

La specia epiteto flavivertex estas latina kunmetaĵo de flāvus (= "flava") kaj vertex (= verto), pro la orflava kronmakulo (ofte kaŝita) de la masklo.

Aspekto
La flavkrona manako estas ĉirkaŭ 14 cm longa kaj pezas ĉirkaŭ 21 g. La specio estas sekse dimorfa. Plenkreskaj maskloj havas plejparte malhel-olivan kapon kun ofte kaŝita orflava strio sur la krono, ardezan vizaĝon kaj blankan gorĝon. La gorĝoplumoj estas longaj kaj silkecaj. Iliaj supraj partoj estas malhel-olivaj. Ili havas fulg-olivecan supran bruston, profunde kaŝtanan malsupran bruston kiu fariĝas cinam-ruĝbruna sur la ventro, kaj olivecajn flankojn. Plenkreskaj inoj ne havas flavon sur sia krono. Ilia kapo estas plejparte la sama malhel-oliva kiel iliaj supraj partoj kvankam ilia gorĝo estas griza. Iliaj subaj partoj estas cinam-flavaj. Ambaŭ seksoj havas malhelbrunajn irisojn, longan mallarĝan malhelan bekon kaj malhelajn krurojn kaj piedojn. Nematuruloj similas al plenkreskaj inoj. Snow, D. (2020). Yellow-crowned Manakin (Heterocercus flavivertex), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 16an de Oktobro, 2025 

Disvastiĝo kaj habitato
La flavkrona manako troviĝas en eosta Kolombio, suda Venezuelo kaj norda amazonia Brazilo. Ĝi vivas en humidaj varzeaj arbaroj kaj arbaretoj, ĉefe en nigrakvaj riveroj, ĝis 300 m.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko